পিয়ং ইয়াং
পিয়ং ইয়াং (কোরীয় ভাষায়: 평양) পূর্ব এশিয়ার রাষ্ট্র উত্তর কোরিয়ার রাজধানী শহর। প্রাদেশিক মর্যাদাবিশিষ্ট এই শহরটি কোরীয় উপদ্বীপের উত্তরভাগে অবস্থিত উত্তর কোরিয়া দেশটির পশ্চিম-মধ্য অংশে, তায়েদোং নদীর তীরে, কোরীয় উপসাগর (পীত সাগর) থেকে মূল ভূখণ্ডের ৪৮ কিলোমিটার অভ্যন্তরে একটি সমতল ভূমির উপরে অবস্থিত। শহরটি এখান থেকে উত্তর ও পূর্ব দিকে অনুচ্চ কিছু পর্বতমালার দিকে বিস্তৃত হয়েছে।
উত্তর কোরিয়া-দক্ষিণ কোরিয়া সম্পর্ক
২৩ শে নভেম্বর ২০১০ তারিখে উত্তর কোরিয়া দক্ষিণ কোরিয়ার হলুদ সাগরের ইয়েইনপিইং দ্বীপে গোলাবর্ষণ করে এবং দক্ষিণ কোরিয়াও এর বিপরীতে গোলাবর্ষণ করে। দুই দক্ষিণ কোরিয়ার মেরিনার ও দুই বেসামরিক নাগরিক নিহত হয়, এক ডজনেরও বেশি আহত হয়, তিন বেসামরিক নাগরিকসহ প্রায় ১০ জন উত্তর কোরিয় নিহত হয়; তবে উত্তর কোরিয় সরকার এটিকে অস্বীকার করে। শহরটি খালি করা হয়েছিল এবং দক্ষিণ কোরিয়া কঠোর প্রতিশোধের বিষয়ে সাবধান করে দিয়েছিল, রাষ্ট্রপতি লি মিয়ং-বাক নিকটবর্তী উত্তর কোরিয়া ক্ষেপণাস্ত্রের বেস ধ্বংসের আদেশ দেন যদি উত্তেজনা আরো ছড়ায়। উত্তর কোরিয়ার সংবাদ সংস্থা, কেসিএনএ জানায়, উত্তর কোরিয়া কেবল তখনই দক্ষিণে গোলাবর্ষণ করে যখন দক্ষিণ "নিরবচ্ছিন্নভাবে আমাদের সমুদ্র অঞ্চলে গোলাবর্ষণ করেছিল"।